Muhammad al-Qallosiy (Abu Tohir). Muhammad ibn Nasr ibn Ahmad ibn Muhammad… ibn Mahdiy al-Qallosiy an-Nasafiy (hijriy 478 yoki 479-yilning zulhijja oyida Nasaf (milodiy 1086 yoki 1087-yil)da vafot etgan) — Abul Hasanning otasi. U sultonga tegishli yuqori lavozimdagi kishilarning ishlari bilan shug‘ullangan. Lekin umrining oxirlarida bu vazifani tark etgan. U Nasafda tolibi ilmlarga imlo yo‘li bilan saboq berar, Qurʼoni karim tafsiri va boshqa islomiy ilmlarni o‘rgatar edi.